OzLabs/hebrew-wiki-articles huggingface dataset:
שורש 151

שורש 151, או דוֹאוּ בּוּ (בסינית: 豆部, פיניין: Dòu bù) הוא השורש המאה חמישים ואחד של הכתב הסיני. פירושו "שעועית" והוא אחד מתוך 20 (מתוך סך הכל 214 שורשי הקאנגשי) שורשים המורכבים משבעה קווים.

במילון קאנגשי יש 68 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:豆-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:豆-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:豆-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:豆-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |豆
|-
| +3
| style="font-size: large;" |豇豈
|-
| +4
| style="font-size: large;" |豉
|-
| +6
| style="font-size: large;" |豊<sup>JP</sup> (=豋
|-
| +8
| style="font-size: large;" |豌豍豎
|-
| +10
| style="font-size: large;" |豏
|-
| +11
| style="font-size: large;" |豐
|-
| +13
| style="font-size: large;" |豑(=秩<small>->禾</small>)
|-
| +18
| style="font-size: large;" |豒(=秩<small>->禾</small>)
|-
| +20
| style="font-size: large;" |豓(= 豔)
|-
| +21
| style="font-size: large;" |豔
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=8C46 מאגר Unihan - U+8C46]

קטגוריה:שורשים (כתב סיני)
Firebase

פיירבייס (באנגלית: Firebase) היא פלטפורמה ליצירת אפליקציות עם שירותי ענן שפותחה על ידי גוגל ומשמשת לפיתוח יישומי רשת ואפליקציות מובייל.

== היסטוריה ==
פיירבייס הוקמה בשנת 2011 כחברה עצמאית בשם Envolve, על ידי ג'יימס טמפלין (James Tamplin) ואנדרו לי (Andrew Lee).

תחילה, סיפקה החברה ממשק תכנות יישומים באמצעותו ניתן לשלב שירות צ'אט מקוון באתרי אינטרנט ובהמשך גילו שזה לא השימוש היחידי שנעשה בממשק ולכן הפרידו בין מערכת הצ'אט לבין הארכיטקטורה בזמן אמת שהפעילה אותה.

בשנת 2011, הקימה ההנהלה חברה נפרדת תחת השם פיירבייס והיא הופרדה מחברת Envolve.

בחודש אפריל 2012, שחררה החברה את המוצר הראשון שלה, Firebase Realtime Database, שמאפשר לסנכרון בזמן אמת נתונים ממכשירי סלולר אל שרתי ענן של פיירבייס.

בחודש מאי 2012, גייסה כ-1.1 מיליון דולר בסבב גיוס בהובלת קרן פלייברידג' קפיטל פרטנרס (Flybridge Capital Partners).

בחודש יוני 2013, גייסה כ-5.6 מיליון דולר בסבב גיוס בהובלת קרן יוניון סקוור ונצ'רס (Union Square Ventures) וקרן פלייברידג' קפיטל פרטנרס (Flybridge Capital Partners).

בשנת 2014, נרכשה פיירבייס על ידי חברת גוגל, תמורת סכום שלא פורסם.

בחודש אוקטובר 2017, השיקה פיירבייס את שירות Cloud Firestore כמסד נתונים בענן, המאפשר לשנות נתונים בזמן אמת.

== ראו גם ==
* ויז'ואל סטודיו קוד
* אפאצ'י קסנדרה
* MongoDB
* Redis
* NoSQL

== קישורים חיצוניים ==

* 

== הערות שוליים ==

קטגוריה:שירותים שנרכשו בידי גוגל
קטגוריה:חברות תוכנה אמריקאיות
קטגוריה:שירותי מחשוב ענן
קריית שלמה

קריית שלמה הוא בית חולים סיעודי ושיקומי סמוך למושבים בני ציון וחרוצים, בעל מעמד של יישוב מוסדי. המוסד כולל אגף פסיכו-גריאטרי ומחלקה (קהילה) טיפולית-שיקומית בשם "צעדים" לאוכלוסייה הזקוקה לשיקום ארוך טווח ולטיפול פסיכו-סוציאלי מורכב, למשל למתמודדים עם מחלת נפש כתוצאה מהתמכרות לסמים או אלכוהול ודרי רחוב.

==האגף הפסיכוגריאטרי==
האגף כולל שתי מחלקות:

מחלקה סיעודית לאשפוז קשישים סיעודיים, חולים כרוניים וחולים לאחר מחלה, ניתוח או אשפוז ממושך בבית חולים כללי הזקוקים לשיקום בסדר גודל של 40 מיטות.

מחלקה לתשושי נפש לאשפוז קשישים הסובלים מדמנציה ואלצהיימר כולל השגחה צמודה וטיפול רפואי ופרא-רפואי. במחלקה זו מתגוררים כ-70 קשישים תשושי נפש וצעירים עם ירידה קוגניטיבית.

==היסטוריה==
אדמות "גן שלמה" נרכשו ב-1933 ונקראו על שם הרב שלמה הכהן אהרונסון, רבה הראשי הראשון של תל אביב.

המוסד הוקם ב-1949 כחלק מתוכנית מלב"ן ("מוסדות לטיפול בעולים נחשלים" - תוכנית לטיפול בצורכיהם של עולים חדשים נכים, קשישים וחולים במחלות כרוניות) בשם "גן שלמה - רעננה" ובסביבות 1955 שונה שמו לקריית שלמה. אולם ב-1976 עדיין נקרא בציבור "בית חולים לחולי נפש גן שלמה".

במתכונתו הנוכחית פועל המוסד מאז 1988.

==קישורים חיצוניים==

*[https://www.human.co.il/nursing-home/1684/ בית חולים לתשושי נפש קריית שלמה] במרכז מידע לגיל הזהב
*[https://www.myparents.co.il/קרית-שלמה/ פרופיל] באתר "ההורים שלי"

==הערות שוליים==

קטגוריה:ישראל: יישובים מוסדיים
קטגוריה:בתי חולים שיקומיים
קטגוריה:בתי חולים גריאטריים
קטגוריה:יישובים במחוז המרכז
שורש 150

שורש 150, או גוּ בּוּ (בסינית: 谷部, פיניין: Gǔ bù) הוא השורש המאה וחמישים של הכתב הסיני. פירושו "עמק בין הרים", "ערוץ הררי" או "סיטואציה לא קלה" והוא אחד מתוך 20 (מתוך סך הכל 214 שורשי הקאנגשי) שורשים המורכבים משבעה קווים.

במילון קאנגשי יש 54 תווים (מתוך 49,030) שניתן למצוא תחת שורש זה.

בסין, התו משמש כשם משפחה סיני "גוּ". במקרים נדירים ביותר, הוא אינו נהגה כ-"גוּ" אלא כ-"יוּ" (כמו בקבוצה האתנית העתיקה: 吐谷浑 בפיניין: tǔyùhún) או "לוּ" (כמו ב 谷蠡).

בסינית מפושטת , משמש כצורה המפושטת של (תְבוּאָה).

== התפתחות ==
<gallery>
קובץ:谷-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:谷-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:谷-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:谷-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |谷
|-
| +3
| style="font-size: large;" |谸
|-
| +4
| style="font-size: large;" |谹谺谻
|-
| +6
| style="font-size: large;" |谼
|-
| +7
| style="font-size: large;" |谽
|-
| +8
| style="font-size: large;" |谾
|-
| +10
| style="font-size: large;" |谿(=溪<small>->水</small>)豀(=溪<small>->水</small>)豁
|-
| +11
| style="font-size: large;" |豂
|-
| +12
| style="font-size: large;" |豃
|-
| +15
| style="font-size: large;" |豄
|-
| +16
| style="font-size: large;" |豅
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=8C37 מאגר Unihan - U+8C37]

קטגוריה:שורשים (כתב סיני)
קטגוריה:שמות משפחה סיניים
נוקיה 215

נוקיה 215 (באנגלית: Nokia 215) הוא טלפון סלולרי שמיוצר על ידי חברת נוקיה. הטלפון הושק לראשונה בשנת 2015 והוא זמין בצבעי שחור, לבן וירוק בהיר.<ref></ref>

== מפרט טכני ==
* גודל מסך: 2.4 אינץ'
* שנת הכרזה: 2020
* רזולוציה: 240x320 פיקסלים
* צפיפות פיקסלים: ppi 166

זמן הדיבור של הסוללה הוא עד 20 שעות וזמן ההמתנה ללא שימוש הוא 29 ימים. הטלפון מאפשר לאחסן עד 1000 אנשי קשר בפנקס הכתובות שלו.

== מידות ==
נוקיה 215
* גובה: 124.7 מ"מ
* רוחב: 51 מ"מ
* עובי: 13.7 מ"מ
* משקל: 90 גרם

== ראו גם ==
* נוקיה
* נוקיה 105
* נוקיה 110 (2019)
* נוקיה C7
* נוקיה C6

== קישורים חיצוניים ==

* 

==הערות שוליים==

קטגוריה:טלפונים סלולריים של נוקיה
קטגוריה:מכשירים שהושקו ב-2015
הגביע הערבי בכדורגל

הגביע הערבי בכדורגל (בערבית: كأس العرب, בתעתיק מערבית: כאס אלערב, באנגלית: FIFA Arab Cup), הידוע גם בשם הגביע הערבי של פיפ"א, הוא טורניר כדורגל בינלאומי שבו מתמודדות 16 נבחרות מתוך נבחרות ארצות ערב לגברים החברות בארגון UAFA . החל משנת 2021, פיפ"א הוא הגוף הבינלאומי המנהל את תחרויות הכדורגל הרשמיות המקדימות לטורניר, ואת הטורניר עצמו.

הטורניר נערך לראשונה בשנת 1963 בלבנון, וזכתה בו נבחרת תוניסיה. לאחר שני טורנירים נוספים שנערכו בשנים 1964 ו-1966, הושבת טורניר הגביע הערבי למשך קרוב לעשרים שנים, ונערך שוב בשנת 1985. עד לשנת 2012, האחרונה בה אורגן הטורניר על-ידי UAFA, נערכו חמישה טורנירים נוספים.
בשנת 2021 ייערך הטורניר לראשונה על-ידי פיפ"א.

בתשעת הגביעים שנערכו עד כה זכו חמש נבחרות. נבחרת עיראק זכתה בטורניר ארבע פעמים, והאלופות האחרות הן נבחרת ערב הסעודית עם שתי זכיות, ונבחרת מצרים, נבחרת מרוקו ונבחרת תוניסיה עם זכייה אחת כל אחת.

שבע מדינות אירחו את הגביע הערבי. כווית וערב הסעודית אירחו את הטורניר פעמיים כל אחת, ולבנון, עיראק, ירדן, סוריה וקטר אירחו את הטורניר פעם אחת כל אחת.

==היסטוריה==
התאחדות הכדורגל הלבנונית (LFA) הייתה הראשונה שקראה להקמת הטורניר, באמצעות נשיא ההתאחדות ז'ורז' דבאס שקרא לארגן כינוס ערבי כללי בשנת 1962 על-מנת לארגן את הגביע הערבי. הגביע הערבי הראשון נערך בביירות שבלבנון, בין החודשים אפריל ומאי 1963, והתחרו בו חמש נבחרות.

בין השנים 1966–1982, הוחלף הגביע הערבי בפועל על-ידי גביע פלסטין לאומות, שנערך שלוש פעמים בשנות ה-70 של המאה ה-20, והפך לטורניר נוער לאחר חזרתו של הגביע הערבי בשנות ה-80 של המאה ה-20. הגביע הערבי 1992 אורגן כחלק מהמשחקים הפאן-ערביים 1992.

הגביע הערבי 2021 יהיה המהדורה הראשונה של הטורניר שתאורגן על-ידי פיפ"א, ושמו של הטורניר שונה מ"הגביע הערבי" ל"הגביע הערבי של פיפ"א".

==תוצאות הטורנירים==
===ארבע הנבחרות הראשונות לפי טורנירים===
להלן טבלה המסכמת את ארבע הנבחרות הראשונות בכל טורניר הגביע הערבי, וכן את מיקומו והשנה בה נערך.

==ראו גם==

* גביע המפרץ לאומות

==קישורים חיצוניים==

* 

==הערות שוליים==

קטגוריה:תחרויות כדורגל לנבחרות לאומיות
אוברוביצ'י

אוברוביצ'י (בבלארוסית: Ува́равічы, אוברביצ'י; ברוסית: Уваровичи, ביידיש: אוואראוויץ) היא עיירה במחוז משנה בודה-קושלבו, מחוז הומל, בלארוס. היא ממוקמת 21 ק"מ מזרחית לבודה-קושלבו ו-27 ק"מ מהומל. אוכלוסיית היישוב מונה כ-2,320 איש (2017).

== היסטוריה ==
היישוב באוברוביצ'י מוזכר לראשונה במקורות ארכאולוגיים כבר בשנת 1483, בתקופת נסיכות צ'רניגוב-סטארודוב. במהלך המלחמה בין נסיכות מוסקבה לדוכסות הגדולה של ליטא בשנים 1534–1537. מאז 1566 השתייך הכפר למחוז משנה רצ'יצה, מחוז מינסק. מאז 1772 היישוב היה תחת שליטת האימפריה הרוסית, ולמן שנת 1773 הוא השתייך למחוז משנה הומל שבמחוז רוגצ'וב, ומאז 1777 במחוז משנה בליצקי שבמחוז מוגילב.

בשנת 1825 נוסדו בית מרקחת וטחנת קמח. מאז 1852, העיר השתייכה למחוז הומל בפלך מוגילב. בשנת 1861 נפתח בית ספר ציבורי. בשנת 1875 נבנתה כנסייה אורתודוקסית. בשנת 1876 נוסדה טחנת קמח. בשנת 1880 - 902 תושבים, מבשלת בירה, 4 טחנות רוח, 8 חנויות, כנסייה אורתודוקסית, 2 בתי תפילה יהודיים.

בתחילת המאה העשרים השתייך הכפר לקהילה הכפרית ליפינסקי ואוברוביצקי. מאז 1919 היישוב היה בשליטת הרפובליקה הסובייטית הפדרטיבית הסוציאליסטית הרוסית. מאז 8 בדצמבר 1926 ברפובליקה הסובייטית הסוציאליסטית הבלארוסית והוא שימש כמרכז מחוז אוברוביצקי שבמחוז גומל. מאז 17 באפריל 1962 הוא ממוקם ברובע בודה-קושלבו.

==הקהילה היהודית==

רבה של אוברוביצ'י משנת 1911 היה הרב שלמה ריסין, ולפניו שימש בה הרב שמעון לזרוב. הסופר והמשורר היידי אהרן צייטלין הוא מילידי העיירה.

== אוכלוסייה ==
* 1858 - 935 איש
* 1880 - 902 איש
* 1909 - 2,372 איש
* 1926 - 2,391 איש
* 2016 - 2,307 איש
* 2017 - 2,320 איש

==קישורים חיצוניים==

* [https://ru.wikisource.org/wiki/ЕЭБЕ/Уваровичи אוברוביצ'י], ביברייסקיה אנציקלופדיה 
* 
* 

== הערות שוליים ==

קטגוריה:מחוז הומל: יישובים
עדי לוסטיג

עדי לוסטיג (נולדה ב-1990) היא פעילה חברתית סביבתית ישראלית, ידועה בעיקר בשל מאבקה בבניית כפר נופש בחוף פלמחים בין השנים 2008–2011. בשל פעילותה, זכתה בפרס השר להגנת הסביבה למצוינות סביבתית לשנת 2010.

==ביוגרפיה==
לוסטיג, היא הרביעית מילדיהם של יוכבד ויאיר. אמה היא מטפלת ורפלקסולוגית, ואביה סקיפר. היא נולדה ביוהנסבורג שבדרום אפריקה, ועברה לגור בישראל עם משפחתה כאשר הייתה בת שלוש. בהגיעם ארצה, גרו בנוה מונוסון, לאחר מכן עברו להתגורר במושב בית עובד.

היא למדה בבית ספר גן רווה, בתיכון גבעת ברנר וביואל גבע.

==המאבק בחוף פלמחים==
באפריל 2004 זכו חברות היזמות מעוז דניאל ואוולון בבעלותם של פיני מלכה ואופיר אשר, במכרז של ועדת המכרזים, בשטח בן 74 דונם בחוף פלמחים, בעלות נמוכה מאוד של 8 מיליון ש"ח.

השטח נמכר בידי מינהל מקרקעי ישראל. על-פי תוכניות המתאר, אושר לחברת מעוז דניאל לבנות באתר 350 יחידות מלונאות. ארבעה חודשים בלבד לאחר הזכייה במכרז נכנס לתוקף חוק החופים אשר לפיו אסורה הבניה עד למרחק 300 מטרים מקו החוף. בשנת 2005 אושרה תמ"א/35, תוכנית מתאר ארצית לבניה, המגדירה את חוף פלמחים כמרקם חופי בעל "רגישות נופית סביבתית גבוהה".

בחודש ינואר 2008 הוקמה גדר אשר תחמה את שטח הפרויקט, ובכך החלה בנייתו של כפר נופש. לוסטיג, בת ה-18 אשר נהגה לטייל בחוף באופן תדיר, הקימה אוהל על החוף כאות מחאה נגד בניית כפר הנופש. לוסטיג לנה באוהל במשך כ-4 חודשים, במהלכם קידמה את המאבק. למאבק הצטרפו תושבים, פעילים, וכן חברי הכנסת אופיר פינס ודב חנין.

הוקם הועד להצלת חוף פלמחים, (אשר זכה לימים בפרס הגלובוס הירוק לשנת 2010), והנושא עלה להתערבות מבקר המדינה, מיכה לינדנשטראוס, אשר הורה למשרד הפנים ולמינהל מקרקעי ישראל להקפיא את הליכי הבניה. התערבו באופן אישי בנושא גם שר המשפטים יעקב נאמן, השר להגנת הסביבה גלעד ארדן וראש ממשלת ישראל בנימין נתניהו. בחודש יולי 2010 הממשלה התנתה את הקמת כפר הנופש באישור של הוועדה לשמירה על הסביבה החופית, וב-26 בינואר 2011 קיבלה הממשלה החלטה לעצור את הבניה בחוף, בהתאם לחוק החופים. מנגד, טען מלכה כי החלטת הממשלה לאסור את בניית כפר הנופש התקבלה בשל לחצים פוליטיים מצד מתחרים עסקיים שלו - רשתות המלנאות הגדולות.

מלכה הגיש ערר לבית משפט השלום, אך זה נדחה. בהמשך פנה לבית המשפט המחוזי. בהחלטת שופט המחוזי צבי דותן, נכתב:

עבור פעילותה להפסקת הבניה בחוף פלמ"חים, קיבלה לוסטיג את פרס השר להגנת הסביבה למצוינות סביבתית לשנת 2010. מנימוקי חבר השופטים:
"בזמן קצר הצליחה עדי לוסטיג להעלות את עניין הבנייה בחוף פלמחים לסדר היום הציבורי. לשם כך עשתה שימוש מצוין באמצעי התקשורת ובאמצעים נוספים. היא גייסה תמיכה ציבורית רחבה ופעלה למנוע קביעת עובדות בשטח".

==פעילות פוליטית==
לוסטיג שובצה במקום ה-3 ברשימת מפלגת עלה ירוק בבחירות לכנסת ה-20. המפלגה לא עברה את אחוז החסימה.

==בתרבות==
סיפור מאבקה של לוסטיג בחוף פלמחים הועלה לבמה, בהצגה בשם "נאחזות באויר", בתיאטרון באר שבע

==קישורים חיצוניים==
* [https://www.youtube.com/watch?v=ZewjaNpDiBQ עדי לוסטיג וחוף פלמחים] - כתבת וידאו בת מספר דקות אודות מאבקה של לוסטיג בבניה בחוף פלמחים.
* [https://kids.gov.il/sababa/pages/power/ ראיון עם עדי לוסטיג במשרד להגנת הסביבה] (מותאם לילדים).

==הערות שוליים==

קטגוריה:פעילי איכות הסביבה ישראלים
קטגוריה:פעילי עלה ירוק
קטגוריה:בית עובד: אישים
קטגוריה:ישראליות ילידות דרום אפריקה
קטגוריה:ישראלים ילידי דרום אפריקה
קטגוריה:בוגרות תיכון אזורי ע"ש ברנר בגבעת ברנר
קטגוריה:בוגרי תיכון אזורי ע"ש ברנר בגבעת ברנר
קטגוריה:ישראליות שנולדו ב-1990
קטגוריה:ישראלים שנולדו ב-1990
בית קשת הישנה

בית קשת הישנה היא נקודת ההתיישבות המקורית של קיבוץ בית קשת, ממזרח לנקודת היישוב הנוכחית. במקום ניצב בית הביטחון הבנוי בטון ממוגן שהוכרז כאתר מורשת של בית קשת, בו שכן בעבר מוזיאון שתיאר את הקרבות באזור בית קשת.<ref></ref> האתר מוקף גדר וסגור רוב הזמן.<ref></ref> אל המקימים הצטרפו בעת ההקמה בוגרי המחנות העולים ובוגרי בית הספר החקלאי כדורי. ב-17 בספטמבר 1948 הונחה אבן הפינה למקום ההתיישבות הנוכחי של בית קשת. לאחר מכן עבר הקיבוץ לנקודת ההתיישבות הנוכחית.

== כיום ==
כיום, בית קשת הישנה נחשבת לנקודת התיישבות ותיירות פופולרית בקרב חברי הקיבוץ וחוקרי אתרי מורשת בארץ בכלל.<ref></ref>

== הערות שוליים ==

קטגוריה:קיבוצים
קטגוריה:התיישבות בתקופת המנדט הבריטי
חוואינאן

חוואינאן (בסינית: 淮南; בפין-יין: Huáinán; בתרגום מילולי: "מדרום ל") היא נציבות עירונית בצפון מחוז אנחווי שבמזרח הרפובליקה העממית של סין. ע"פ מפקד האוכלוסין משנת 2020 התגוררו בנציבות העירונית 3,033,528 תושבים, מתוכם 1,561,636 בשטח האורבני.

העיר מפורסמת בעיקר בזכות תעשיות הפחם ותחנות הכוח הגאותרמיות שלה. עץ העיר הוא הדולב המזרחי, והפרח שלה הוא הוורד הסיני. העיר נחשבת גם למקום הולדתו של הטוֹפוּ.

== חלוקה מנהלית ==
הנציבות העירונית חוואינאן מנהלת חמש מועצות ושתי נפות בשטח כולל של 5,530 קמ"ר.
{| class="wikitable sortable"
!שם
!כתב סיני
!פין-יין
!אוכלוסייה (מפקד 2020)
!שטח
!צפיפות
|-
|מועצת דאטונג
|
|Dàtōng Qū
|165,671
|311.3
|532.2
|-
|מועצת טיינג'יא'אן
|
|Tiánjiā'ān Qū
|730,078
|254.1
|2,873
|-
|מועצת שיה-ג'יאג'י
|
|Xièjiājí Qū
|221,589
|268
|826.8
|-
|מועצת באגונגשאן
|
|Bāgōngshān Qū
|118,221
|69.31
|1,706
|-
|מועצת פאנג'י
|
|Pānjí Qū
|326,077
|597.5
|545.8
|-
|נפת פנגטאי
|
|Fèngtái Xiàn
|633,385
|1,087
|582.8
|-
|נפת שואו
|
|Shòu Xiàn
|838,507
|2,943
|284.9
|}

== כלכלה ==
העיר היא מרכז גדול לייצור פחם, ובשנת 2006 עמד הייצור בעיר על 43.28 מיליון טונות פחם.

== ערים תאומות ==
* 
* 
* 
* 
* 

== קישורים חיצוניים ==

* 
* 

== הערות שוליים ==

קטגוריה:הרפובליקה העממית של סין: נציבויות עירוניות
קטגוריה:אנחווי: ערים
ישיבת הליכות עולם

ישיבת הליכות עולם היא ישיבה תיכונית תורנית פנימייתית ביישוב קרני שומרון. הישיבה הוקמה בשנת תש"ס. את הישיבה מנהל ראש הישיבה הרב אייל הראל.

== מיקום הישיבה ==
הישיבה נמצאת בקרני שומרון, בצמוד לישיבת בני עקיבא השומרון החולקות ביחד את השטח עליו הן בנויות.

== סדר היום ==
היום נפתח בלימוד גמרא בעיון, בשיעור ולאחר מכן בסדר בוקר. צורת הלימוד היא בעיון בשיטות הראשונים והאחרונים, והגעה לפסיקת ההלכה.<ref name=":0"></ref> בהמשך היום מתקיימים שיעור אמונה, חינוך, תנ"ך, הלכה ועוד. מדי פעם מתקיימים גם שיעורים בנושאים אקטואליים.<ref></ref> בשיעורי הצהרים ובסדר צהרים נלמדת מסכת נוספת בבקיאות, ומדי שבוע מתקיים מבחן על הדפים שנלמדו. בסדרי בקיאות משמשים התלמידים הבוגרים חברותות לתלמידי החמישית. אחד ממבצעי הלימוד נערך בישיבה לקראת פורים ונקרא "הדור קבלוה", שבו חוזרים התלמידים במשך כמה ימים אינטנסיביים על דפי הגמרא שנלמדו בזמן חורף בעל פה. מבצע נוסף בישיבה נקרא "סיני" שבו נבחנים התלמידים במשך השנה על דפי גמרא ומשנה. בימי חמישי נערך בישיבה לעיתים משמר לתוך הלילה, כאשר רבים מתלמידי הישיבה נשארים ללמוד כל הלילה, ואף עורכים בעצמם חבורות לימוד.
 
בסדרי ערב מתקיימים שיעורים של הר"מים, חבורות של תלמידי השמינית, שיעור דף יומי, ותלמידים אחרים לומדים בחברותות.

עיקר לימודי הבגרות הם אחר סדר צהרים. תלמידי הישיבה לומדים גם את לימודי התיכון, רבים<ref></ref> מהם עושים 5 יחידות באנגלית ובמתמטיקה. בנוסף קיימות בישיבה מגמות פיזיקה, ארץ ישראל, ביולוגיה, מחשבים, ערבית ומוזיקה.

== על הישיבה ==
בישיבה לומדים בכיתות ט-יב. בכל שכבה יש כיתה אחת, ולכל כיתה ישנו מדריך שגם גר יחד עם התלמידים בפנימיה. בשעות הערב מתקיימים חוגים שונים, ערבי כיתה ומפגשים בבתי הרמי"ם.המבחן המסורתי בעיון בערב יום הכיפורים מתקיימים מספר ימי טיול בשנה, ושני טיולים שנתיים הכוללים לינה. הישיבה שייכת למוסדות "עליית הנוער". רוב תלמידי הישיבה פעילים בתנועות הנוער בני עקיבא, אריאל ועזרא.

בוגרי הישיבה ממשיכים במסגרות ישיבתיות, ולעיתים מבקרים באירועים שנתיים כמו שבת בוגרים ושמחת בית השואבה. בנוסף, תלמידים רבים שומרים על קשר עם צוות הישיבה.

== הצוות החינוכי ==
בראש הישיבה עומד הרב אייל הראל. הרב אייל למד בישיבת ההסדר בקרני שומרון, תלמידו של הרב שמואל הבר, ומשמש בתפקיד מעל 15 שנה. מנהל התיכון הוא הרב יצחק (איציק) הולנדר.<ref name=":0" />

הצוות כולל גם מנהל פנימייה, יועץ חינוכי, מדריך לכל כיתה, עובד סוציאלי ואם בית.

== קישורים חיצוניים ==
* 
* [https://www.inn.co.il/news/535679 ראיון עם ראש הישיבה - הרב אייל הראל], אתר ערוץ שבע.

== הערות שוליים ==

הליכות עולם
ישיבת הליכות עולם
קטגוריה:ציונות דתית
קטגוריה:קרני שומרון
מקבציאל (מאסף תורני)

מקבציאל הוא קובץ תורני שהתפרסם בין השנים תשמ"ה-תשע"ג על ידי מכון אהבת שלום, בקובץ התפרסמו מאמרי הלכה מחכמי ורבני חברת אהבת שלום וכתבי יד מרבני יהדות המזרח.

== היסטוריה ==
הקובץ יצא בדרך כלל פעם בחצי שנה, הקובץ כלל מספר מדורים:
* גנזי נסתרות, כתבי יד מרבני יהדות המזרח, בחלק זה הובאו גם דוגמאות מספרים העומדים לצאת על ידי המכון.
* חידושי תורה, מאמרים הלכתיים מאברכי ורבני כוללי אהבת שלום.
* אוהב משפט, מאמרים הלכתיים מאברכי ורבני כוללי אהבת שלום בנושאי חושן משפט.
* אור שלום, מאמרים בנושאי חושן משפט מאת בית דין אהבת שלום - הרב אליהו סופר והרב נפתלי נוסבוים.
* אלון בכות, הספדים על רבנים שונים.
* מילי דאגדתא, חידושים ומאמרים בנושאי אגדה.
* מילי דדרשה, דרשות מאת אחרונים ותלמידי חכמים בני זמנינו.
* הבן בחכמה, חידושים בתורת הקבלה.
* שולחן ערוך המבואר, חידושים בספר שולחן ערוך.
* עלי ספר, מאמרים בנושאי ספרים.
* דלתי תשובה, תשובות הלכתיות מאת הרב יעקב הלל.

בעריכת הקובץ השתתפו א' ישראל, אברהם הלל ואחרים.

הכותב הבולט בקובץ הוא הרב יעקב משה הלל אשר בכל קובץ וקובץ התפרסמו מאמרים פרי עטו בנושאי הלכה ואגדה, רוב המאמרים כונסו לאחר מכן בספריו הרבים, כותבים נוספים בקובץ הם: הרב יעקב חיים סופר (הנין), הרב נפתלי נוסבוים, הרב אשר חנניה, הרב אליהו ציון סופר, הרב בצלאל דבליצקי ורבים אחרים.

בין הרבנים שנתפרסמו כתבי ידם בקובץ ניתן למנות רבים: רבי יוסף חיים מבגדאד, הרב אליהו מני, הרב חיים ויטאל, הרב שלמה זלמן אוירבך, הרב יום טוב צהלון, הרב חיים פלאג'י, הרב נפתלי כ"ץ, האדר"ת, הרב שמואל ויטאל, הרב מלאכי הכהן, הרב שלמה איגר, הרב שלמה אליעזר אלפנדרי, רבי דוד פארדו, רבי חיים חזקיה מדיני ועוד עשרות נוספים.

הקובץ האחרון (מ') יצא בשנת תשע"ג, הקובץ הפסיק לצאת בעיקר בשל הוצאת הסדרות "אליבא דהלכתא" ו"מן הגנזים" אשר הפכו את הקובץ למיותר.

== קישורים חיצוניים ==

== הערות שוליים ==

קטגוריה:ישראל: כתבי עת תורניים
קטגוריה:ארון הספרים היהודי
קטגוריה:כתבי עת למחקר תורני
העיפרון הכי מחודד

העיפרון הכי מחודד היא תוכנית העשרה ישראלית לילדים בהנחיית אורי פינק ששודרה בטלוויזיה החינוכית הישראלית בין השנים 2014–2016, ולאחר מכן עלתה לשידור בכאן חינוכית.

== מבנה התוכנית ==
בכל פרק בסטודיו, אורי פינק והעיפרון המצויר אייבי (בדיבובו של מיכאל יוסף) מלמדים לצייר קומיקס בכל מיני טכניקות ומלמדים גם כל מיני נושאים שונים תוך כדי ציור, ביניהם: בעלי חיים, מקומות בארץ ובעולם, חגי ישראל, סגנונות מוזיקה, תוכניות מהטלוויזיה החינוכית וכו'.

== בעקבות הצלחת הסדרה ==
בעקבות הצלחת הסדרה הושק ספר ספר לימוד קומיקס באמצעות קומיקס המבוסס על הסדרה בשם הקומיקס הכי מחודד. בנוסף, הסדרה קיבלה מדור במגזין זבנג.

== דמויות ==
* אורי פינק - צייר הקומיקס שעובד בסטודיו
* אייבי (מיכאל יוסף) - העיפרון המצויר המדבר שנמצא עם אורי בסטודיו, הוא מסביר על כל מיני נושאים

== קישורים חיצוניים ==
* "[https://www.kankids.org.il/program/?catid=1319 העיפרון הכי מחודד]" באתר כאן חינוכית
* 

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:הטלוויזיה החינוכית הישראלית
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:כאן חינוכית: תוכניות וסדרות
קטגוריה:קומיקס ישראלי
פסל הנערה הרוקדת

פסל הנערה הרוקדת הוא פסל ברונזה פרהיסטורי שהתגלה בעיר מואנג'ודארו מתרבות עמק האינדוס (בפקיסטן המודרנית), שהייתה אחת הערים הקדומות ביותר שנחשפו מעולם. הפסל מתוארך ל-2300 לפנה"ס ונעשה בשיטת השעווה האבודה. גודלו של הפסל הוא 10.5 סנטימטר ומתאר נערה עירומה עם קישוטים מסוגננים, הניצבת בעמידה חופשית, נטורליסטית.

פסל הנערה הרוקדת נחשב ליצירת אמנות, והוא אחד מחפצי האמנות המפורסמים של תרבות עמק האינדוס.

== היסטוריה ==
הפסל התגלה לראשונה על ידי הארכאולוג הבריטי במואנג'ודארו בשנת 1926,<ref name="national"></ref> והועבר ל, לאחר שהוקצה להודו בחלוקת הודו בשנת 1947.

לאחר החפירה במואנג'ודארו בשנת 1926, הממצאים שנמצאו ואחרים הופקדו בתחילה , אך לאחר מכן עברו ל בניו דלהי. הרשויות הפקיסטניות החדשות ביקשו להשיב את הממצאים ממואנג'ודארו שנחפרו בשטחן, אך השלטונות בהודו סירבו. בסופו של דבר הושג הסכם לפיו הממצאים, המסתכמים בכ -12,000 חפצים, חולקו באופן שווה בין המדינות; במקרה של "שתי הדמויות המפוסלות המפורסמות ביותר", פקיסטן ביקשה וקיבלה את דמותו של , בעוד הודו שמרה על הנערה הרוקדת הקטנה בהרבה.

== תיאור ==
זוהי אחת משתי יצירות אמנות מברונזה שנמצאו ב-מואנג'ודארו המציגות תנוחות גוף אנושיות יומיומיות בהשוואה לתנוחות רשמיות יותר. הנערה עירומה, עונדת מספר צמידים ושרשרת ומוצגת בעמידה חופשית עם יד אחת על ירכה.<ref name="jane"></ref> היא עונדת 25 צמידים על זרועה השמאלית ו-4 צמידים על זרועה הימנית, וחפץ כלשהו שטרם זוהה הוחזק בידה השמאלית, המונחת על ירכה; שתי הזרועות ארוכות במיוחד.<ref name="singh"></ref> למחרוזת שלה שלושה תליונים גדולים. שיערה הארוך אסוף ומונח על כתפה. <ref></ref>

ג'ון מרשל, הארכאולוג במואנג'ודארו שמצא את הפסל, תיאר את הדמות: הארכאולוג הגיב בהפתעה כשראה את הפסלון הזה יחד עם ממצאים נוספים. הוא ציין:
 הארכאולוג תיאר את הנערה הרוקדת: 

לפי מומחה לתרבות עמק האינדוס , קריאת הדמות כרקדנית "מבוססת על תפיסה בריטית קולוניאלית של רקדנים הודים, אך סביר יותר שהיא מייצגת אישה נושאת מנחה".

מרבית מכוני המחקר כמו המוזיאון הלאומי ניו-הודו, ממשיכים לראות בדמות כרקדנית.

הפסל הוביל לשתי תובנות חשובות אודות תרבות עמק האינדוס: ראשית ההבנה כי בני תרבות זו ידעו להשתמש בטכניקה של מיזוג מתכות, יציקות ושיטות מתוחכמות אחרות, ושנית שבידור, במיוחד ריקוד, היה חלק מהותי מהתרבות. נערת הברונזה נוצרה בטכניקת יציקת השעווה האבודה ומציגה את המומחיות של האנשים בייצור עבודות ברונזה וארד במהלך אותה תקופה.

פסלון ברונזה דומה נמצא על-ידי הארכאולוג הבריטי ארנסט מקאי במהלך 1930–1931 במואנג'ודרו. השימור, כמו גם איכות האומנות, ירודים מזה של הנערה הרוקדת הידועה.<ref name="gregory"></ref> הפסל מוצג במוזיאון הלאומי של פקיסטן שבקראצ'י. <ref></ref>

==ראו גם==
* אמנות פרהיסטורית
==קישורים חיצוניים==

* [https://joyofmuseums.com/museums/asia-museums/india-museums/national-museum-new-delhi/dancing-girl-mohenjo-daro/ Dancing Girl (Mohenjo-daro) from the Indus Valley Civilization]
==הערות שוליים==

קטגוריה:פסלי עירום
קטגוריה:אמנות פרהיסטורית
בית הכנסת טיומן

בית כנסת טיומן (ברוסית: Тюменская синагога) הוא בית כנסת הממוקם ברחוב קירוב שברובע קלינינסקי בעיר טיומן.

== היסטוריה ==
בשנת 1911, הונחה אבן פינה לבניין בית הכנסת ברחוב וויינובסקאיה בזכות מאמציו של הרב אייזנשטט. הבנייה מומנה על ידי הקהילה היהודית המקומית. שנה לאחר מכן, ב-26 באוגוסט 1912, התקיים טקס הפתיחה הגדול של בית הכנסת.

לאחר מהפכת 1917, בשנת 1930 הוחרם בניין בית הכנסת על ידי השלטונות מהקהילה היהודית ושימש כאכסניה, ספרייה, מחסן, בית ספר למוזיקה, סניף החברה הפילהרמונית וסניף של משרד הפצת סרטים אזורי. עד שנות ה-80, הוא היה במצב רעוע, איבד את החלונות והגג שלו ונזקק לשיפוץ ותיקונים רציניים. בצורה זו הועבר הבניין לידי הארגון הדתי היהודי "מדרגות" ב-3 בפברואר 1993.

בשנת 1997, בית הכנסת נפתח מחדש. בדצמבר 2001 הבניין, המוכר כאנדרטה אדריכלית, שופץ על ידי האדריכל גנאדי בורדקוב. שיקום הבניין בוצע על ידי חברת Avtostroytrans ומומן על ידי החברה לתרבות יהודית אביב והקהילה היהודית. מושל מחוז טיומן, סרגיי סוביאנין, גם העביר כספים מהתקציב המחוזי לצורך עבודות השיפוץ. איגור ורקין הפך לרב בית הכנסת עם סיום השיפוצים.

בבית כנסת זה נערכו פסטיבלים למוזיקה בין 2010 ל-2016, בהשתתפות הקהילות המוסלמיות, היהודיות והנוצריות של טיומן.<ref></ref><ref></ref>

==קישורים חיצוניים==

== הערות שוליים ==

קטגוריה:רוסיה: בתי כנסת
קטגוריה:טיומן
קטגוריה:1911 ברוסיה
קטגוריה:מחוז טיומן
תחנת הרכבת הקלה גבעת התחמושת

צומת [[שדרות בר-לב ושדרות לוי אשכול. מעל הצומת ניתן לראות את הרכבת הקלה נכנסת לתחנת גבעת התחמושת]]
תחנת הרכבת הקלה גבעת התחמושת היא תחנה במסלול הקו האדום של הרכבת הקלה בירושלים שתהיה גם בהמשך תחנה עתידית בקו הירוק, המשמשת כמרכז תחבורתי בצפון-מזרח ירושלים.

== על התחנה ==
התחנה ממוקמת בשולי שני צירים מרכזיים בירושלים: שדרות בר-לב, קטע מכביש 60 החוצה את העיר מצפון לדרום, ושדרות אשכול, שהם קטע מציר המקשר בין מחלף הזיתים לכניסה לירושלים (כביש 417), ממזרח למערב. התחנה ממוקמת בשולי האזור הצפוף של העיר, דבר הגורם לה לשמש נקודה מרכזית לבאים לירושלים ממזרח וצפון-מזרח, יחד עם תושבי הר הצופים ופסגת זאב. בסמוך לתחנה נמצא המטה הארצי של משטרת ישראל.

התחנה משמשת כמרכז תחבורתי לקווי מעלה אדומים, ומשמשת כנקודת קצה לקווי בנימין והשומרון, ביתר עילית ומודיעין עילית, כשבנוסף להם פעילים בתחנה מספר קווים עירוניים וביניערוניים נוספים.

לצד התחנה ממוקם חניון "חנה וסע", המספק חניה חינמית לנוסעים ברכבת הקלה מן התחנה.

למרות סמיכות התחנה למזרח ירושלים, שימוש תושבי מזרח ירושלים בה אינו מרובה.

== פריסת קווים בתחנה ==
{| class="wikitable"
|+
!יעד
!סוג שירות
!מפעיל
|-
|הרכבת הקלה בירושלים
|רכבת קלה
|כפיר
|-
|עירוני בירושלים
|עירוני
|אגד (וחברת האוטובוסים המאוחדת)
|-
|מעלה אדומים
|סמי-עירוני
|אגד תעבורה
|-
|בנימין והשומרון
|בין-עירוני
|אגד תעבורה
|-
|ביתר עילית
|בין-עירוני
|קווים
|-
| colspan="3" |אחר: חניון שפירים ומבשרת ציון (אגד תעבורה), בני ברק (אגד ואלקטרה-אפיקים)
|}

== פיגועי טרור בתחנה ==
בתחנה אירעו מספר פיגועים:
* פיגוע הדריסה בתחנה: ב־22 באוקטובר 2014, חיה זיסל בראון, תינוקת ישראלית בת שלושה חודשים וקרן ימימה מוסקרה, מהגרת בת 22 מאקוודור נרצחו בפיגוע דריסה בתחנה, לצד שבעה פצועים.
* ב־8 באוקטובר 2015 אירע פיגוע דקירה בתחנה. אזרח אחד נפצע באופן קשה.
* ב־30 באוקטובר 2015 בפיגוע דקירה בתחנה נפצעו שני אזרחים, והמחבל נוטרל.
* ב־9 באוקטובר 2016 אירע פיגוע ירי ב־3 זירות בירושלים, אחת מהם בתחנה. כתוצאה מהירי בתחנה נפצעה באורח אנוש ונפטרה מפצעיה לבנה מליחי, תושבת ירושלים כבת 60.
* ב־24 במאי 2021 מחבל דקר ופצע באופן בינוני שני חיילים בתחנה.

==קישורים חיצוניים==

== הערות שוליים ==

קטגוריה:מזרח ירושלים: תחבורה
קטגוריה:גבעת התחמושת
קטגוריה:הרכבת הקלה בירושלים
מלחמת אתיופיה-אריתריאה

מלחמת אתיופיה-אריתריאה הייתה סכסוך טריטוריאלי מזוין שהתרחש בין אתיופיה לאריתריאה ממאי 1998 עד יוני 2000, כאשר שלום סופי הוסכם רק בשנת 2018, לאחר 20 שנה. לאחר שאריתריאה קיבלה עצמאות מאתיופיה, היחסים היו בתחילה ידידותיים. עם זאת, חילוקי דעות טריטוריאליים הובילו למלחמה. המלחמה הסתיימה בשנת 2000 בניצחון אתיופי בשדה הקרב, ובניצחון אריתריאי בחזית הדיפלומטית שהוביל לשינויי גבול מינורים באמצעות תיחום גבולות מחייב בפיקוחו של בית הדין הבינלאומי לבוררות. המלחמה הגיעה לסיומה באופן רשמי עם חתימת הסכם אלג'יר ב-12 בדצמבר 2000.

שתי המדינות הוציאו חלק ניכר מהכנסותיהם ומעושרם על חימוש לקראת המלחמה. על פי הדיווחים נספרו כ-100,000 חללים לשני הצדדים ביחד ומספר בלתי מוגדר של פליטים.

==רקע==

אריתריאה פרשה מאתיופיה בעקבות מלחמת העצמאות של אריתריאה (1961-1991), ועצמאותה הוכרה באופן רשמי על ידי האו"ם לאחר משאל עם. בהמשך, התפתח סכסוך גבולות בין המדינות.

==המלחמה==
===מהלך המלחמה===

===סיום המלחמה===
בדצמבר 2000, אריתריאה ואתיופיה חתמו על הסכם השלום שסיים את המלחמה, הסכם אלג'יר , והקימו זוג ועדות שיפוטיות מחייבות, ועדת הגבול בין אריתריאה לאתיופיה וועדת התביעות האריתריאנית-אתיופית, כדי לקבוע את גבולות המחלוקת ביניהם ואת התביעות הקשורות. באפריל 2002 הוועדה פרסמה את החלטתה (עם הבהרה ב-2003), אולם חילוקי דעות בעקבות המלחמה גרמו למבוי סתום שלווה בשל תקופות של מתיחות מוגברת ואיומים מחודשים במלחמה. מאז החלטות אלו אתיופיה סירבה להתיר את הסימון הפיזי של הגבול, בעוד שאריתריאה מתעקשת כי הגבול חייב להיות כפי שהוגדרו על ידי הוועדה. כתוצאה מכך, הגבול נקבע רק באופן וירטואלי, ובזאת סיימה הוועדה את עבודתה.

==השפעת המלחמה==
לפי רוב הדיווחים הבינלאומיים סך ההרוגים במלחמה משני הצדדים היה כ-70,000 בני אדם,<ref></ref> אך לפי דיווחים אחרים המספר גבוה בהרבה ומגיע ל-300,000 בני אדם.<ref></ref>

==ראו גם==
* מלחמת תיגראי

==הערות שוליים==

קטגוריה:אתיופיה: צבא וביטחון
קטגוריה:אתיופיה: היסטוריה
קטגוריה:מלחמות אתיופיה
קטגוריה:אריתריאה: היסטוריה
קטגוריה:אריתריאה: צבא וביטחון
הר ברתה (אלסקה)

הר ברתה או הר ברטה (באנגלית: Mount Bertha) הוא הר המכוסה קרחונים ברכס פיירווד'ר שבהרי סנט אליאס, בשטח הפארק הלאומי גליישר ביי (מפרץ הקרחונים), בדרום מזרח מדינת אלסקה, שבארצות הברית.

הר ברתה ממוקם 9 קילומטרים מזרחית - צפון-מזרחית מהר קרילון (הר קריון), ו-38 קילומטרים דרומית-מזרחית מהר פיירווד'ר (שהוא הפסגה הגבוהה ביותר ברכס פיירווד'ר).

גובהו של הר ברתה 3,110 מטרים מעל פני הים, והוא מתנשא לגובה של 1,053 מטרים מעל סביבתו.

== היסטוריה ==
=== מקור השם ===

שמו של ההר הופיע לראשונה בפרסום משנת 1910, כשיצא לאור סקר החופים, והסקר הגאודטי של ארצות הברית.

על פי הסקר הגאולוגי של ארצות הברית, ההר נקרא על שם ספינת הסוחר אס.אס. ברתה (S.S. Bertha), ספינת קיטור, אשר שימשה חברה מסחרית מקומית החל משנת 1888, ועד טביעתה ב-18 ביולי 1915 במפרץ אויאק (Uyak Bay).

לפי גרסה אחרת, שהוצעה על ידי ברדפורד וושברן (Bradford Washburn) ממוזיאון המדע של בוסטון במדינת מסצ'וסטס, שמו של ההר ניתן לו על ידי אנשי ועדת הגבול הבינלאומי, והוא נקרא על שם זונה מעיר סקאגווי.

=== הטיפוס לפסגת ההר ===

הטיפוס המתועד הראשון לפסגת ההר נעשה ב-30 ביולי 1940 על ידי ברדפורד וושברן (Bradford Washburn), רעייתו ברברה וושברן (Barbara Washburn), מיינארד מילר (Maynard Miller), מיקל פיירזינגר (Michl Feuersinger) ותומרס וינשיפ (Thomas Winship). היה זה הטיפוס הראשון של ברברה, והיא ובעלה ראו בטיפוס ירח הדבש שלהם.

== גלריית תמונות ==
<gallery mode="packed-hover" heights="270">
קובץ:Fairweather Range sunrise.jpg|הר קרילון (משמאל) והר ברטה (מימין) - מבט ממטה הפארק
קובץ:Mount-Bertha.png|(פרט) הפסגה של ברטה מצפון-מערב
קובץ:Johns Hopkins, Mount Bertha and Mount Crillon, tidewater glacier and icefall, September 12, 1973 (GLACIERS 5509).jpg|ברטה משמאל למעלה עם הר קרילון וקרחון ג'ונס הופקינס. מאת אוסטין פוסט 1973
קובץ:Mount Bertha, mountain glaciers, September 18, 1972 (GLACIERS 5671).jpg|מאת אוסטין פוסט 1972
קובץ:Bertha and Crillon.jpg|ברטה מול קרילון
</gallery>

== קישורים חיצוניים ==

* [https://edits.nationalmap.gov/apps/gaz-domestic/public/summary/1420392 הר ברתה] באתר הסקר הגאולוגי של ארצות הברית
* [https://www.peakbagger.com/peak.aspx?pid=580 הר ברתה] באתר peakbagger
* [https://peakvisor.com/peak/mount-bertha-united-states.html תרשים הנוף הנשקף מהר ברתה] באתר peakvisor
* [https://mapcarta.com/24035074 מפה טופוגרפית של אזור הר ברתה]
* [https://peakery.com/mount-bertha-alaska/ הר ברתה] באתר peakery (מרחקים לאתרים סמוכים)
* [http://publications.americanalpineclub.org/articles/12194114900/The-Ascent-of-Mount-Bertha תיאור הטיפוס הראשון המתועד לפסגת ההר]
* [https://www.timeanddate.com/astronomy/@5844698 נתוני שקיעת /זריחת שמש/ ירח עדכניים עבור הר ברתה]
* [https://www.timeanddate.com/weather/@5844698 מזג אוויר נוכחי עדכני בהר ברתה]
** [https://www.timeanddate.com/weather/@5844698/ext תחזית מזג אוויר עדכנית ארוכת טווח עבור הר ברתה]
** [https://www.timeanddate.com/weather/@5844698/historic נתוני מזג אוויר היסטוריים עבור הר ברתה]
** [https://www.timeanddate.com/weather/@5844698/climate סטטיסטיקות מזג אוויר עבור הר ברתה]

== הערות שוליים ==

ברתה
ברתה
ברתה
הרון-T

הרון-T (T - בשביל Tactical) הוא כלי טיס בלתי מאויש (כטב"ם) שפותח על ידי חטיבת מלט של התעשייה האווירית לישראל. הוא מוגדר ככטב"ם טקטי ונועד לשרת בעיקר את כוחות היבשה כמו גם את משמר החופים. ההרון-T קטן ב-30% מההרון 1 וניתן להפעילו מאותו קרון השליטה של ההרון 1 או ההרון TP. להרון-T יכולת המראה ונחיתה אוטומטית (ATOL), בדומה לגרסאות ההרון הגדולות יותר. ההרון-T נחשף לראשונה ב ב-2019.

==מאפיינים==
=== מאפיינים כלליים ===
* אורך: 7.30 מטר
* מוטת כנפיים; 10.60 מטר
* משקל המראה מרבי: 600 ק"ג
* משקל מטען מרבי: 180 ק"ג
* מנוע: Rotax 912 iSC (100 כ"ס)

=== ביצועים ===
* שהות מרבית באוויר: 24 שעות
* סייג רום: 24,000 רגל
* מהירות מרבית: 120 קשר
* טווח מרבי: 300 ק"מ

== קישורים חיצוניים ==
* [https://www.iai.co.il/p/tactical-heron הרון-T], באתר התעשייה האווירית

== הערות שוליים ==

קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
Boy with Luv

"Boy with Luv" הוא סינגל של להקת הבנים הדרום קוריאנית BTS והזמרת האמריקאית הלסי. השיר פורסם ב-12 באפריל 2019 כסינגל מוביל לאלבום השישי שלהם, Map of the Soul: Persona ולאחר מכן גם כחלק מאלבום האולפן Map of the Soul: 7. גרסה יפנית של השיר פורסמה ב-3 ביולי 2019, כאיי-סייד של הגרסה היפנית של השיר "Lights".

==רקע ופרסום==
ב-11 במרץ 2019 הכריזה הלהקה על פרסומו העתידי של האלבום, Map of the Soul: Persona. ב-7 באפריל פורסם טייזר לסינגל המוביל באלבום, בו נחשף ששם הסינגל יהיה Boy with Luv ושהזמרת האמריקאית הלסי תשתתף בו. ב-10 באפריל פורסם קטע קצר מתוך השיר.

השיר נכתב בין היתר על ידי חברי הלהקה RM, שוגה וג'יי-הופ יחד עם הלסי, והופק על ידי מפיקי הבית של הלהקה, פידוג ובאנג סי-היוק.

ב-26 באפריל 2019 פרסמה הלהקה גרסה נוספת של השיר בשם "ARMY With Luv", המוקדשת למעריצי הלהקה.

==וידאו קליפ==
הווידאו קליפ של השיר שוחרר ב-12 באפריל 2019, ובוים על ידי יונגסוק צ'וי מלומפנס.

הקליפ צבר 74.6 מיליון צפיות ביממה הראשונה לפרסומו, וכך הפך לקליפ הנצפה ביותר ביוטיוב תוך 24 שעות לפרסומו לשנת 2019. הוא גם הפך לקליפ המהיר ביותר שצבר 100 מיליון צפיות ביוטיוב לשנה זו. באוקטובר 2020 צבר הקליפ מיליארד צפיות, והוא הקליפ השני של הלהקה שהגיע לשיא זה, אחרי "DNA".

קליפ השיר "ARMY With Luv" דומה לקליפ המקורי, אך הופיעו בו מספר קטעים שלא הופיעו בגרסה המקורית, והמילה "LOVE" שהופיעה ברקע הקליפ הוחלפה במילה "ARMY".

== מיקומי שיא ==

==קישורים חיצוניים==

קטגוריה:שירי 2019
קטגוריה:סינגלים מ-2019
קטגוריה:שירי BTS
קטגוריה:שירי הלסי
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי הלסי
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
קטגוריה:שירי פאנק (Funk)
קטגוריה:סינגלים שהגיעו למקום הראשון במלזיה
ביץ' בם

ביץ' בם בע"מ, המוכרת יותר בשמה באנגלית Beach Bum, היא חברת משחקי רשת ישראלית.

החברה הוקמה במרץ 2015 על ידי גיגי לוי-וייס (יו"ר פעיל של החברה) ואורי שחק (דירקטור בחברה), שניים ממייסדי חברת משחקי הרשת פלייטיקה שפרשו ממנה. מייסדים נוספים הם שחר שצלקה (מנכ"ל החברה), קרן מרום (סמנכ"ל תפעול) וגיל לוי. סמוך להקמתה גייסה החברה שלושה מיליון דולר מהמייסדים ומקרן 83North. משרדי החברה שוכנים ברעננה, ובספטמבר 2021 הועסקו בה 150 עובדים. 

משחקי המובייל של החברה מבוססים על משחקי לוח ומשחקי קלפים פופולריים. המשחקים הפופולריים ביותר של החברה הם Lord of the Board (המבוסס על שש בש), Spades Royale (המבוסס על משחק קלפים) וGin Rummy Stars (המבוסס על משחק קלפים). 

בספטמבר 2021 נמכרה החברה לחברת משחקי ההייפר-קז'ואל הצרפתית Voodoo , תמורת 300 מיליון דולר, ועוד 200 מיליון דולר המותנים בעמידה ביעדים.

==קישורים חיצוניים==
* 

* 

==הערות שוליים==

קטגוריה:חברות אינטרנט ישראליות
קטגוריה:חברות ישראליות שעשו אקזיט
קטגוריה:חברות משחקי וידאו ישראליות
קטגוריה:רעננה: חברות
קטגוריה:ישראל: חברות שהוקמו ב-2015
נדב פרישמן

נדב פרישמן (נולד ב-29 ביוני 1976) הוא תסריטאי, עורך, במאי וסטנדאפיסט ישראלי.

== ביוגרפיה ==
נדב פרישמן נולד ב-1976 וגדל בנוה מונוסון. למד בתיכון מקיף יהוד, שירת בצנחנים<ref name=":0" />. לאחר השחרור, למד תסריטאות בקמרה אובסקורה והחל את דרכו ככותב ואמן<ref name=":0"></ref>. בשנת 1997 החל להופיע כסטנדאפיסט במועדון הקאמל קומדי קלאב. בשנת 2002 החל לעבוד כתסריטאי בתוכנית ״לילה גוב 2״. בשנת 2003 החל לעבוד כתסריטאי בערוץ ביפ, בו עבד כתסריטאי על מספר תוכניות, ביניהן "שי ודרור", "פיני הגדול", "אלי נגד העולם" ו"האקדמיה לצחוק". ב-2009 היה היוצר והעורך הראשי של התוכנית ״מהדורה מוגבלת״ למשך חמש עונות. ב-2009 ביים וכתב (ביחד עם יוני סמאש) את הסרט ״זהירות פורנו״ ששודר בערוץ ביפ. ב-2010 היה היוצר והעורך הראשי של התוכנית ״לילה בכיף״ למשך שתי עונות. כמו כן, ביים שתי עונות של התכנית "מונית הכסף" בקשת. ב-2011 התמנה נדב לתפקיד מנהל התוכניות של ערוץ ביפ. ב-2013 היה היוצר והעורך הראשי של התוכנית "המופע של רד ודביר" ברשת. ב-2015 היה העורך הראשי של התוכנית "מלחמת המינים" ברשת.

בשנת 2017 יצר נדב ביחד עם יניב זוהר (אותו הכיר מעבודתם המשותפת ב"המופע של רד ודביר" וב״מלחמת המינים״), את הסדרה קופה ראשית. הסדרה זכתה להצלחה גדולה בישראל ואף להכרה בינלאומית, כאשר הייתה מועמדת לפרס אמי הבינלאומי<ref></ref>.

בין השנים 2017–2020 שימש נדב כעורך הראשי ומנהל התוכן של ערוץ טדי. בשנת 2019 יצרו נדב ויניב סדרת ילדים בשם "לבד בבית" שמשודרת בכאן חינוכית.

משנת 2020 החל נדב להגיש ביחד עם דב נבון פודקאסט בשם "לשחרר את הדב".

== חיים אישיים ==
נדב פרישמן נשוי, ומגדל ילד בהורות משותפת. ביוני 2024, נולד בנו השני. אחיו הגדול הוא המוזיקאי אסף פרישמן, שהלחין עם נדב חלק מהפסקולים של התוכניות שכתב ובהן קופה ראשית, לילה בכיף ולבד בבית.

== עבודות נבחרות ==
* קופה ראשית
* לבד בבית
* מהדורה מוגבלת
* לילה בכיף
* המופע של רד ודביר
* רשות הדיבוב
* פיני הגדול
* מלחמת המינים
* רד בדרכים
* ואלה השמות מונדיאל 2006

== קישורים חיצוניים ==

* הפודקאסט "[https://www.hapodium.com/free_the_bear_podcast/ לשחרר את הדב]" באתר ״הפודיום״.
* דורון בראונשטיין, [https://chaitarbut.wordpress.com/2016/12/18/נדב-פרישמן-כשעושים-כל-דבר-שהוא-לא-דומה/ נדב פרישמן: "כשעושים כל דבר שהוא לא דומה למשהו אחר זה נורא כיף" או: "רשות הדיבוב" בערוץ הראשון: רגע קומי, אוונגרדי וחתרני מכונן בתולדות תרבות הטלוויזיה הישראלית], בבלוג חי תרבות, 18 בדצמבר 2016.

== הערות שוליים ==

קטגוריה:תסריטאי טלוויזיה ישראלים
קטגוריה:יוצרים בעברית
קטגוריה:במאים ישראלים
קטגוריה:סטנדאפיסטים ישראלים
קטגוריה:קומיקאים ישראלים
קטגוריה:עורכים ישראלים
קטגוריה:בוגרי תיכון מקיף יהוד
קטגוריה:בוגרי קמרה אובסקורה - בית הספר לאמנות
קטגוריה:קופה ראשית
קטגוריה:ישראלים שנולדו ב-1976
סודוקו שכנים

סודוקו המתפרס על פני שלושה לוחות שונים - הלוח העליון הוא סודוקו שכנים, הלוח האמצעי הוא [[סודוקו אלכסונים והלוח התחתון הוא היפר סודוקו, שהוא סוג של סודוקו חלונות]]
סודוקו שכנים (באנגלית: Consecutive Sudoku) הוא וריאנט של סודוקו המוסיף לעולם הסודוקו את אלמנט השכנות על ציר המספרים. בסודוקו שכנים מסמנים על הלוח כל מקרה שבו יש שכנות בין ספרות סמוכות על ציר המספרים.

כל מספר, פרט למספרים 1 ו-9, יש לו שני שכנים על ציר המספרים, למשל, למספר 5 שכנים המספרים 4 ו-6 - למספרים 1 ו-9 יש רק שכן אחד לכל אחד מהם. סימון השכנות על לוח הסודוקו נותן לפותרים רמזים נוספים וגם היעדרם של הסימונים מהווה רמז לאיזה מספרים לא באים בחשבון.

== ראו גם ==
* סודוקו ללא שכנים

== קישורים חיצוניים ==
* [http://www.tectonicpuzzel.eu/consecutive-sudoku-solver.html CONSECUTIVE SUDOKU ONLINE] 

קטגוריה:סודוקו
שורש 189

שורש 189, או גַאוֹ בּוּ (בסינית: 高部, פיניין: Gāo bù) הוא השורש המאה שמונים-ותשעה של הכתב הסיני. פירושו "גבוה", "הרבה" או תואר כבוד, והוא אחד מתוך 8 (מתוך סך הכל 214 שורשי הקאנגשי) שורשים המורכבים מעשרה קווים.

במילון קאנגשי יש 34 תווים (מתוך 49,030) שניתן למצוא תחת שורש זה.

במהלך תקופת שושלת מינג (1644-1368), העניק הקיסר שמונה שמות משפחה לשימוש היהודים, שאותם ניתן לזהות עד היום, ואחד מהם הוא 高 גַאוֹ (Gāo).

== התפתחות ==
<gallery>
קובץ:高-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:高-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:高-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:高-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |高髙(= 高)
|-
| +4
| style="font-size: large;" |髚
|-
| +5
| style="font-size: large;" |髛
|-
| +8
| style="font-size: large;" |髜
|-
| +12
| style="font-size: large;" |髝
|-
| +13
| style="font-size: large;" |髞
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=9AD8 מאגר Unihan - U+9AD8]

== הערות שוליים ==

קטגוריה:שורשים (כתב סיני)
קטגוריה:שמות משפחה יהודיים
היראקליס

מועדון הכדורסל היראקליס סלוניקי הוא מועדון כדורסל יווני מהעיר סלוניקי המשתתף בליגת העל היוונית בכדורסל. הוא משמש כמחלקת הכדורסל של איגוד האתלטיקה היראקליס.

צבעי המועדון הם כחול ולבן, הוא נקרא על שם הגיבור המיתולוגי הרקולס (המופיע גם על סמלו) ואולם הבית של המועדון הוא אולם איבנופיאו בסלוניקי, המכיל 2,500 מושבים.

== היסטוריה ==
מועדון האב, איגוד האתלטיקה היראקליס, נוסד ב-1908, והתמקד בעיקר בכדורגל. מועדון הכדורסל נוסד בשנת 1921 והתחיל לשחק במסגרת הליגה היוונית החצי-מקצוענית בשנת 1928, אז זכה באליפות הראשונה של המועדון ושל הליגה. בפלייאוף ניצחו היראקליס את א.א.ק. אתונה, ניר איסט ו-VAO. הקבוצה זכתה באליפות יוון בפעם השנייה והאחרונה שלה בשנת 1935. מאז היראקליס סיימה כסגנית 3 פעמים (1936, 1962 ו-1964) והגיעה לגמר הגביע היווני 3 פעמים (1981, 1994 ו-1996). כמו כן, העפילה הקבוצה פעמיים לחצי גמר גביע ספורטה (1995 ו-1997).

ב-2006 ירדה היראקליס לליגת המשנה וב-2010 חזרה לליגה הבכירה. כעבור עונה ירדה שוב, אך בחרה לשחק בליגה השלישית בעקבות חובות רבים. בעונת 2013 עלתה הקבוצה בחזרה לליגה השנייה. בסוף עונת 2018/19 חזרה היראקליס בחזרה לליגת העל היוונית, אחרי היעדרות של 8 שנים. בעונת 2020/21 חזרה הקבוצה לאירופה, כשהגיעה לשלב רבע הגמר של עונת 2020/2021 ביורופקאפ, אז הפסידה 80–105 לעירוני נס ציונה. בעונת 2021/2022 עלתה מהמוקדמות והוגרלה בבית עם בשאקשהיר קולג'י, ליידן ומורנר בר, אך סיימה במקום האחרון עם ניצחון אחד בלבד, 83-82 על מורנר בר במחזור האחרון.

== תארים והישגים ==
=== תחרויות מקומיות ===
* ליגת העל היוונית
אליפות (2): 1927/28, 1934/35

סגנות (3): 1935/36, 1961/62, 1963/64
* הגביע היווני
סגנות (3): 1980/81, 1993/94, 1994/96
* ליגת המשנה היוונית
אליפות (2): 1974/75, 1977/78

=== תחרויות אירופאיות ===
* גביע ספורטה
חצי גמר (2): 1994/95, 1996/97

== שחקני עבר מפורסמים ==
* דייוויד אנקראם
* סטיב בארט
* ג'יימס דונלדסון
* דימיטריס דיאמנטידיס
* רוי טארפלי
* איגור מילושביץ'
* אקסבייר מקדניאל
* לזארוס פאפאדופולוס
* סם קלנסי
* סופוקליס שחורציאניטיס
* באק ג'ונסון

==קישורים חיצוניים==

* 

קטגוריה:סלוניקי: מועדוני ספורט
קטגוריה:קבוצות כדורסל יווניות
שורש 39

שורש 39, או דְזֶה בּוּ (בסינית: 子部, פיניין: Zǐ bù) הוא השורש השלושים-ותשעה של הכתב הסיני. פירושו "ילד" או "זרע" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 83 תווים (מתוך 49,030) שניתן למצוא תחת שורש זה.

באסטרולוגיה הסינית, 子 מייצג את הענף הארצי הראשון ומתאים לחולדה שבגלגל המזלות הסיני.

השורש 子 משמש תו סיומת כמו במילים 孩子 (ילד/ים) או 勺子 (כף). בסין העתיקה שימש כסיומת לתיאור חכם כגון 老子 (לאו דזה) או 莊子 (ג'ואנג דזה).

== התפתחות ==
<gallery>
קובץ:子-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:子-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:子-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:子-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |子孑孒孓
|-
| +1
| style="font-size: large;" |孔
|-
| +2
| style="font-size: large;" |孕
|-
| +3
| style="font-size: large;" |孖字存孙<sup>SC</sup> (=孫)
|-
| +4
| style="font-size: large;" | 孚孛孜孝孞斈(= 學)
|-
| +5
| style="font-size: large;" |孟孠(=嗣<small>->口</small>)孡孢季孤孥学<sup>SC / JP</sup> (=學)孧
|-
| +6
| style="font-size: large;" |孨孩孪<sup>SC</sup> (= 孿)
|-
| +7
| style="font-size: large;" |孫孬孭
|-
| +8
| style="font-size: large;" |孮孯孰孲
|-
| +9
| style="font-size: large;" |孱
|-
| +10
| style="font-size: large;" |孳孴孶(= 孳)
|-
| +11
| style="font-size: large;" |孵孷
|-
| +13
| style="font-size: large;" |學孹
|-
| +14
| style="font-size: large;" |孺孻
|-
| +16
| style="font-size: large;" |孼(= 孽)
|-
| +17
| style="font-size: large;" |孽孾
|-
| +19
| style="font-size: large;" |孿
|}

== לקריאה נוספת ==
<div class="mw-content-ltr">
* 
* </div>

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5B50 U+5B50], במאגר Unihan

קטגוריה:שורשים (כתב סיני)
HUMP!

HUMP! פסטיבל הקולנוע השנתי בסיאטל, וושינגטון ופורטלנד שבאורגון, שנוסד בשנת 2005, מציג סרטים ארוטיים ביתיים, סרטי פורנו עצמאיים שנוצרו בידי חובבים ופורנוגרפיה מתוצרת התעשייה המקומית. הסרטים מדורגים על ידי הקהל, וישנה חלוקת פרסים. בהתאם למסורת הפסטיבל, בהקרנה האחרונה ואל מול קהל הצופים, הסרטים מושמדים על ידי מנהל הטקס, דן סאבאג'.

הפקת פסטיבל HUMP! מעודדת יוצרי סרטים להפיק סרטים במיוחד עבור הפסטיבל, אולם הקרנה בפסטיבל הפכה למשמעותית עד כדי שמספר סרטים שהוקרנו לראשונה ב-HUMP! פורסמו מחדש וזכה להצלחה מסחרית משמעותית. בלטו מתוכם הסרט המוקומנטרי הקצר, "Lawnboy" של גלוריה בריים, הסרט "How To Get A Leg Up In Porn." <ref></ref> והסרט הקצר שזכה בפרס "סרט ההארדקור הטוב ביותר" "Lauren Likes Candy". <ref>[http://www.twobigmeanies.com/legal.php?orig_request=/blog/2007/10/16/2007-hump-winner/ Two Big Meanies » 2007 Hump Winner]</ref> חלק מסרטי ה- HUMP! הופקו מחוץ למדינות הפסטיבל, למשל Twincest מ-2010 שהופק על ידי קבוצת 'לה סקסופלקס' באטלנטה. עם זאת, מרבית הסרטים בפסטיבל מופקים על ידי יוצרים מקומיים ואנונימיים.

== אזכורים בתרבות הפופולרית ==
בפסטיבל סאנדנס ה-25, הסרט העצמאי "Humpday" מ-2009, תיאר את סיפורם של שני גברים סטרייטים המפיקים סרט אירוטי הומוסקסואלי ל-HUMP!. הסרט זכה לביקורות חיוביות ביותר.<ref></ref><ref>[http://www.avclub.com/articles/nathan-rabin-sundance-09-day-two,22799/ Nathan Rabin @ Sundance '09: Day Two | Film | Sundance | The A.V. Club]</ref><ref>[http://www.cinematical.com/2009/01/17/sundance-review-humpday/ Sundance Review: Humpday - Cinematical]</ref><ref></ref>

בשנת 2012, הבמאי איוון אטאל הפיק גרסה מחודשת לסרט Humpday" תחת הכותרת "נא לא להפריע".

== קישורים חיצוניים ==
* 

== הערות שוליים ==

קטגוריה:פסטיבלי קולנוע
קטגוריה:פורנוגרפיה
ויסנק

ויסנק (בהונגרית: Visznek) הוא כפר במחוז הווש בצפון מזרח הונגריה, ליד נהר ג'נג'ש ו-22 קילומטר מהעיירה ג'נג'ש. עד לשואה הייתה בו קהילה יהודית.

כמו יישובים רבים באירופה גם בוישונטה מספר התושבים נמצא בירידה. כך, בשנת 1990 היה מספר התושבים 1,354 ובשנת 2023 רק 1,077 תושבים.

האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1241. 

== יהודי ויסנק ==
יהודים חיו בויסנק במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|24
|
|-
|1880
|16
|1,745
|-
|1910
|14
|
|-
|1920
|8
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
תודוס הרופא

תודוס הרופא היה רופא יהודי שחי בארץ ישראל (פרובינקיה יודיאה) בדור שאחרי המרד הגדול (הדור השני והשלישי לתנאים), והתמחה באנטומיה. הוא מוזכר מספר פעמים בספרות חז"ל, במקרים שונים בהם התנאים נזקקו לדעתו בשאלות רפואיות הנוגעות לפסיקת הלכה בנושאים שונים. ככל הנראה, את השכלתו הרפואית רכש תודוס באלכסנדריה, אצל רופאים מאסכולת הרופילוס, ומוקד פעילותו לאחר מכן הייתה העיר לוד.

בתקופת ההשכלה יש שבקשו לזהות אותו עם רופא בן אותה תקופה בשם תאודאס (Teudas) שמוצאו מלודקיא, שנזכר בכתבים רפואיים מאלכסנדריה.

== מאמריו ==
הוא נזכר במשנה במסכת בכורות בנוגע לשאלה האם בהמה שניטלה הרחם שלה היא טריפה. רבי טרפון פסק שהבהמה היא טריפה והורה להאכיל אותה לכלבים. אולם, חכמי יבנה חלקו על רבי טרפון ופסקו שהבהמה הייתה כשרה, בהסתמך על עדותו של תודוס הרופא ש"אין פרה וחזירה יוצאה מאלכסנדריא עד שהם חותכין את האם שלה", כלומר שהסרת רחם הבהמה היא הליך רפואי מקובל באלכסנדריה ואינו פוגע בסיכוייה לחיות, ולכן היא אינה טריפה. בשל חששו של רבי טרפון כי כעת יתחייב לפצות את בעל הבהמה הוא קרא "הלכה חמורך, טרפון!", קריאה שהפכה למטבע לשון.

עוד נזכר במסכת נזיר ובתוספתא במעשה שהביאו קופה מלאה עצמות לבית הכנסת של טרסיים והניחוה באוויר ונכנס תודוס הרופא וכל הרופאים ואמרו: "אין כאן שדרה ממת אחד" ומעשה זה הובא גם בתלמוד הירושלמי.

==קישורים חיצוניים==
*.
* .

==הערות שוליים==

קטגוריה:רופאים יהודים
קטגוריה:אישים בתלמוד
קטגוריה:לוד: אישים
רוטב ראנץ'

סלט עם רוטב ראנץ' גרמני
רוטב ראנץ הוא רוטב לסלט אמריקאי, המכיל חובצה, מלח, שום, בצל, חרדל, עשבי תיבול (בעיקר עירית, פטרוזיליה ושמיר) ותבלינים (פלפל שחור, פפריקה וזרעי חרדל) המעורבבים עם מיונז או עם תחליב שומן אחר. שמנת חמוצה ויוגורט משמשים לעיתים כתוספת לרוטב או כתחליף לחובצה.

==היסטוריה==
הרוטב הומצא בשנת 1949 באנקורג', אלסקה, בידי קבלן אינסטלציה בשם סטיב הנסון. בשנת 1957 הוצעה לראשונה התערובת בתוך שקית להכנה בבית.<ref name=StBarbaraIndy></ref>

לאחר מספר שנים, הרוטב החל להיות משווק ברמה הארצית, והחל להיות פופולרי.

==פופולריות==
הרוטב הוא הרוטב לסלט הנמכר ביותר בארצות הברית מאז 1992, אז עקף את הרוטב האיטלקי.<ref></ref> הוא פופולרי גם כמטבל וכתיבול לחטיף תפוחי אדמה ולמיני אוכל נוספים. בשנת 2017 כ-40% מהאמריקאים תיארו את הרוטב הרוטב המועדף עליהם.<ref></ref>

==קישורים חיצוניים==

==הערות שוליים==

ראנץ'
קטגוריה:המטבח האמריקאי
קטגוריה:מאכלי ירקות
מאטראסנטאימרה

מאטראסנטאימרה (בהונגרית: Mátraszentimre) הוא כפר במחוז הווש בצפון מזרח הונגריה. 

הכפר הוקם בשנת 1944 על בסיס איחוד של שישה כפרים מאטרסנטאימרה (Mátraszentimre), מאטרסנטאישטוואן (Mátraszentistván), פלושקוט (Fallóskút), בגויאירטאש (Bagolyirtás), מאטרסנטלאסלו (Mátraszentlászló) וגאיאטטה (Galyatető).

כמו יישובים רבים באירופה גם במאטראסנטאימרה מספר התושבים נמצא בירידה. כך, בשנת 1990 היה מספר התושבים 715 ובשנת 2023 רק 457 תושבים.

==קישורים חיצוניים==

* 

==הערות שוליים==

קטגוריה:הונגריה: כפרים